Úradný vestník L 214 , 26/08/2003 S. 0003 - 0005



Nariadenie Komisie (ES) č. 1490/2003 z 25. augusta 2003, ktorým sa mení a dopĺňa príloha I k nariadeniu Rady (EHS) č. 2377/90 stanovujúcemu postup Európskeho spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990, ktoré stanovuje postup Európskeho spoločenstva na určenie maximálneho limitu rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 1029/2003 [2], a najmä na jeho články 6, 7 a 8, keďže: (1) v súlade s nariadením (EHS) č. 2377/90 maximálne limity rezíduí sa musia určovať postupne pre všetky farmakologicky účinné látky, ktoré sa používajú v rámci spoločenstva vo veterinárnych liečivách podávaných zvieratám určeným na výrobu potravín; (2) maximálne limity rezíduí sa musia určovať až potom, čo Výbor pre veterinárne liečivá preskúma všetky podstatné informácie, pokiaľ ide o bezpečnosť rezíduí príslušných látok pre konzumenta potravín živočíšneho pôvodu a o účinok rezíduí na priemyselné spracovanie potravín; (3) pri určovaní maximálnych limitov rezíduí veterinárnych liečiv v potravinách živočíšneho pôvodu je nevyhnutné konkretizovať živočíšne druhy, v ktorých sa rezíduá môžu nachádzať, hodnoty rezíduí, ktoré sa môžu nachádzať v každom príslušnom mäsovom tkanive získavanom z liečeného zvieraťa (cieľové tkanivo), a povahu rezídua, čo je dôležité pre monitorovanie rezíduí (marker rezídua); (4) vzhľadom na menšiu dostupnosť veterinárnych liečiv pre určité živočíšne druhy určené na výrobu potravín [3] maximálne limity rezíduí možno určovať aj metódami extrapolácie z maximálnych limitov rezíduí stanovených pre iné druhy prísne vedeckými postupmi; (5) pokiaľ ide o kontrolu rezíduí, ako je uvedené v náležitej legislatíve spoločenstva, maximálne limity rezíduí by sa mali určovať vždy aj pre cieľové tkanivá: pečeň a obličky. Keďže však pečeň a obličky bývajú často oddeľované od trupov prepravovaných v rámci medzinárodného obchodu, maximálne limity rezíduí by sa mali preto určovať vždy aj pre svalstvo alebo tukové tkanivo; (6) pokiaľ ide o veterinárne liečivá určené na podávanie nosniciam, zvieratám produkujúcim mlieko alebo medonosným včelám, maximálne limity rezíduí musia byť určené aj pre vajcia, mlieko či med; (7) do prílohy I k nariadeniu (EHS) č. 2377/90 by sa mali doplniť cypermetrín a emamektín; (8) prv než toto nariadenie nadobudne účinnosť, mali by mať členské štáty k dispozícii adekvátne časové obdobie, počas ktorého by mali mať možnosť vykonať nevyhnutné úpravy pri autorizácii príslušných veterinárnych liečiv, v súvislosti s ktorými treba brať do úvahy opatrenia tohto nariadenia v súlade so smernicou 2001/82/ES Európskeho parlamentu a Rady [4], a pred ich uvedením na trh; (9) opatrenia stanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA NASLEDUJÚCE NARIADENIE: Článok 1 Príloha I k nariadeniu (EHS) č. 2377/90 sa týmto mení a dopĺňa tak, ako je uvedené v prílohe k tomuto nariadeniu. Článok 2 Toto nariadenie nadobúda účinnosť tretí deň po jeho uverejnení v Úradnom vestníku Európskej únie. Bude sa uplatňovať od 60. dňa po jeho uverejnení. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli, 25. augusta 2003 Za Komisiu Erkki Liikanen člen Komisie [1] Ú. v. ES L 224, 18.8.1990, s. 1. [2] Ú. v. EÚ L 149, 17.6.2003, s. 15. [3] "Dostupnosť veterinárnych liečiv", oznámenie Európskej komisie určené Rade a Európskemu parlamentu, KOM(2000) 806 záverečné. [4] Ú. v. ES L 311, 28.11.2001, s. 1. -------------------------------------------------- PRÍLOHA Príloha I k nariadeniu (EHS) č. 2377/90 sa mení a dopĺňa takto: 2. Antiparazitárne látky 2.2. Látky pôsobiace proti ektoparazitom 2.2.3. Pyretroidy "Farmakologicky účinné látky | Posudzovaná forma — marker rezídua | Druh zvierat | MRL | Cieľové tkanivá | cypermetrín | cypermetrín (súčet izomerov) | dobytok | 20 µg/kg | sval | 200 µg/kg | tuk | 20 µg/kg | pečeň | 20 µg/kg | obličky | 20 µg/kg | mlieko | ovce | 20 µg/kg | sval | 200 µg/kg | tuk | 20 µg/kg | pečeň | 20 µg/kg | obličky | 2.3. Látky pôsobiace proti endo- a ektoparazitom 2.3.1. Avermektíny "Farmakologicky účinné látky | Posudzovaná forma — marker rezídua | Druh zvierat | MRL | Cieľové tkanivá | emamektín | emamektín B1a | ryby plutvové | 100 µg/kg | sval a koža v prirodzenom stave" | --------------------------------------------------